Alapajevsk

Alapajevsk (russisk: Алапа́евск) er en by i Sverdlovsk oblast i Russland. Byen ligger ved samløpet av elvene Nejva og Alapaikha. Innbyggertall: 44 263 (folketelling 2002), 50 060 (folketelling 1989).

Alapajevsk er et av de eldste sentrene for jernbasert metallurgi i Ural, med den første fabrikken bygget i 1704. Selve byen ble grunnlagt i 1781. Den er kjent for gruvene i området rundt byen, og sine mange fabrikker. Den siste metallurgiske fabrikken ble dog nesten nedlagt på begynnelsen av 1990-tallet. 

Pjotr Tsjajkovskij tilbrakte deler av sin barndom i byen.

 Referanser 

Kategori:Byer i Sverdlovsk oblast
Kategori:Bosetninger etablert i 1639
Kategori:1639 i Russland